**ผลสรุปแบบสอบถามความพึงพอใจการจัดกิจกรรมมหาวิทยาลัยแม่โจ้**

**โครงการจัดทำรถกระทงเพื่อเข้าร่วม**

**“งานประเพณียี่เป็ง เพื่อน้อมสำนึกในพระมหากรุณาธิคุณ”**

**เมื่อวันที่ 15 พฤศจิกายน 2559**

**\*\*\*\*\*\*\*\*\*\*\*\*\*\*\*\***

**ข้อมูลทั่วไป** จากแบบสอบถามจำนวน 150 ชุด ได้รับกลับคืนมา 120 ชุด คิดเป็นร้อยละ 80%

**เพศ** ชาย 21 คน คิดเป็นร้อยละ 17.5 % หญิง 99 คน คิดเป็นร้อยละ 82.5 %

**สถานภาพ** นักศึกษา 60% = 72 คน บุคลากร 25% = 30 คน ศิษย์เก่า 15% = 18 คน

ระดับความพึงพอใจมีค่าระดับดังนี้

ระดับ 5 4.21 - 5.00 มีค่าความพึงพอใจระดับดีมาก

ระดับ 4 3.41 - 4.20 มีค่าความพึงพอใจระดับดี

ระดับ 3 2.61 – 3.40 มีค่าความพึงพอใจระดับพอใช้

ระดับ 2 1.81 – 2.60 มีค่าความพึงพอใจน้อย

ระดับ 1 1.00 - 1.80 มีค่าความพึงพอใจที่ต้องปรับปรุง

หัวข้อการแสดงความคิดเห็นเกี่ยวกับการจัดกิจกรรม “โครงการจัดทำรถกระทง”

1. ท่านมีความพึงพอใจในการเข้าร่วมกิจกรรมนี้ = 3.91 ระดับดี
2. เป็นกิจกรรมที่มีประโยชน์สามารถนำไปใช้ในชีวิตประจำวัน = 3.94 ระดับดี
3. การร่วมกิจกรรมเป็นการฝึกทักษะงานศิลปะช่าง 10 หมู่ = 4.08 ระดับดี
4. เป็นกิจกรรมที่สามารถสานสัมพันธ์ระหว่างรุ่นพี่กับรุ่นน้อง = 3.99 ระดับดี
5. ผู้บริหารและบุคลากรให้ความสนใจในการเข้าร่วมกิจกรรม = 3.85 ระดับดี
6. ศิษย์เก่าให้ความสนใจเข้าร่วมกิจกรรม = 3.88 ระดับดี
7. อยากให้มีการจัดกิจกรรมนี้ในอนาคต = 3.75 ระดับดี
8. ท่านคิดว่าจะนำความรู้ความสามารถที่ได้รับไปใช้ต่อยอดได้ = 3.28 ระดับดี

**ความพึงพอใจในภาพรวม = 3.90 ได้ระดับดี**

**ข้อเสนอแนะ**

จากแบบสอบถามจำนวน 120 ชุดมีผู้แสดงความคิดเห็นจากแบบสอบถามจำนวน 26 คนคิด

เป็นร้อยละ 22%โดยมีรายละเอียดข้อเสนอแนะ ดังนี้

1. เป็นกิจกรรมที่ดี แต่ไม่ดีในบางเรื่อง การสานสัมพันธ์ทีมีให้กันอาจไม่ดีมากเพราะพี่มาดูน้องไม่ทั่วถึง ในบางครั้งอาจมีการสอนงานน้องได้ไม่ดีนัก แต่ก็มีข้อดีที่ว่ารุ่นน้องและรุ่นพี่ได้พบปะกัน พบหน้ากัน ข้อดีของการประกวดรถกระทงคือพัฒนาตัวเองมากขึ้น
2. การทำรถกระทงมีทั้งข้อดีและข้อเสีย สำหรับนักศึกษาบางคนยังแบ่งเวลาไม่เป็นแต่กิจกรรมนี้ได้สอนให้แบ่งเวลา ความเป็นพี่น้องได้สนิทกันมากขึ้น
3. รุ่นพี่เข้ามาแล้วไม้ช่วยงานน้อง เข้ามาเพื่อตำหนิและว่าน้อง ควรใช้เหตุผลไม่ควรใช้อารมณ์ส่วนตัว
4. หากการเข้าร่วมกิจกรรมเป็นการร่วมแล้วทำให้สบายใจ ทำอย่างมีความสุข แต่ทุกวันที่ไปทำนั้น ทำด้วยความลำบากกายและลำบากใจที่ได้รับจากรุ่นพี่ที่กระทำต่อน้อง ๆ นักศึกษาจึงทำงานอย่างไม่เต็มใจและไม่อยากทำ (เพราะลำบากใจมากกว่าลำบากกายและการที่เข้ามาศึกษารู้สึกว่าตัวเองให้เวลาในการศึกษาไม่เต็มที่ พักผ่อนน้อยร่างกายอ่อนแอ เข้าห้องเรียนไปหลับ ไม่มีเวลาอ่านและทบทวนหนังสือ
5. ไม่ควรโดนทำโทษที่รุนแรงเช่นทำร้ายร่างกาย เตรียมเส้น รุ่น ควรจะทำโดนวิธีอื่นแทนที่ไม่มีการทำร้ายร่างกายและหนักเกินไป เพราะจะทำให้ไม่มีแรงทำงาน
6. สิ่งที่อยากฝากให้ปรับปรุง อยากให้สร้างบรรยากาศในการทำงานที่ดี ไม่ใช่กดดัน เครียด กลัว เพราะสิ่งเหล่านี้จะทำให้คนทำไปอยากเข้าไปทำ เนื่องจากกลัวถึงจะเป็นสิ่งทำให้เราอดทนก็เถอะ แต่ถ้าคนทำรู้สึกซ่าเข้าไปแล้ว โล่งอก ไม่ถูกกดดัน เครียด ไม่เป็นกังวล เขาก็จะอยากทำรถมากขึ้นสมัยนี้คนเราไม่ชอบความกดดันมากเกินไป คนเรามีทางเลือกมากมายดังนั้นถ้าถูกกดดันมากก็จะไปทางอื่น
7. ที่ทำงานคับแคบเกินไป ควรขยายที่ทำงาน บางงานแทบจะไม่มีที่นั่งทำหรือที่เดิน
8. กิจกรรมบางกิจกรรมของการทำงานควรใช้เหตุผลในการบอกการทำงานไม่ใช้อารมณ์เป็นส่วนใหญ่ เช่นการกินอาหาร การเก็บของ การชักสีหน้าของพี่ๆ การพูด บอกกันดี ๆ ก็ได้ คนเราเหมือนกัน มีจิตใจเหมือนกัน บางทีพี่ ๆ ก็แรงเกินไป ฝากด้วยครับ
9. ไม่ควรเร่งตอนทานข้าวอาจทำให้ข้าวติดคอ ข้าวร้อนด้วย ลิ้นชาไปหมด การทำงานไม่ควรเร่งจนเกินไป เพราะการทำงานแข่งกับเวลางานออกมาก็ไม่ค่อยดี ก็โดนดุโดนว่า อ้างว่าทำงานไม่ดี แล้วก็พาไปที่มืด ควรให้เวลากับน้องด้วย และเวลาขอยอดแล้วพวกน้องทำไม่ได้ทีมงามที่โดนเข้าถึงกับท้อ เพราะอะไรก็มาลงที่ทีมงาน เป็นเหตุผลให้อยากออกจากทีมงาน
10. การทำกิจกรรมช่วงแรกมีแรงกดดันมากมาย เพื่อดึงน้อง ๆมาทำ ไม่ได้เป็นไปด้วยความสมัครใจ รู้สึกว่าทำกิจกรรมในแต่ละครั้งไม่มีความสุขเลย แต่ช่วงหลังมานี้ดีขึ้นมาก มีการกดดันจากรุ่นพี่ไม่มาก รู้สึกทำงานสนุกในทุกวัน จำนวนคนที่รถน้อยมาก เพราะเหตุผลต่าง ๆ มากมาย จนบางครั้งคนที่เข้ามาทำเหนื่อยมากครับ และสำหรับบางคนความสัมพันธ์กับรุ่นพี่ก็ลดลง แทนที่มันจะต้องมากขึ้น อยากให้รุ่นพี่รับกับบางอย่างที่เปลี่ยนแปลงไปบ้าง

บุคลากร กับศิษย์เก่าใส่ใจดี แต่มีการดื่มสุราในการทำหรือนำเข้ามา ถ้าปีหน้าอยากให้ดูแลมากกว่านี้ครับ

1. ไม่อยากให้มีการลงโทษน้อง ให้บอกน้องดี ๆ ถ้างานเร่งแล้วทำไม่ทันแทนที่จำให้น้องทำต่อให้เสร็จ แต่กลับไปลงโทษน้องทำให้เวลาทำงานช้าไปอีกเสียดายเวลาไปอีก ถ้าจะลงโทษก็อย่าทำให้หนักเกินไปครับ
2. อยากให้เพิ่มเวลาในการทำรถกระทงให้มากกว่านี้
3. ปัญหาของการมีห้องน้ำหญิงอยู่ห้องเดียว เมื่อมีคนใช้ห้องน้ำ พร้อมกันหลายคน ทำให้รอนาน และอาจเป็นปัญหาสำหรับคนที่ปวดหนัก ๆ ได้ค่ะ
4. รุ่นพี่หรือบุคลากรที่เข้ามาควบคุมควรมีส่วนร่วมในการสอนน้อง และให้คำปรึกษา ไม่ใช่จับกลุ่มคุยกันส่งเสียงดัง และสอนงานโดยละเอียด
5. สถานที่ควรจะมีซ่อมแซมปรับปรุงให้สามารถสะดวกต่อการใช้งานในเรื่องอาคารและอุปกรณ์อยากให้เล็งเห็นในส่วนนี้
6. ควรมีการแลกเปลี่ยนความคิดเห็นกันให้มากขึ้น หากจะมีต่อไปเป็นสิ่งที่ดี เพราะเป็นการได้สืบสานวัฒนธรรมไทย
7. มีเวลาในการทำเยอะ ๆ สามัคคีกันให้มากกว่านี้
8. ไม่อยากให้รุ่นพี่ว๊ากรุ่นน้องมากเพราะเพื่อนไม่ค่อยเข้ากันอยากให้มีต่อแต่ไม่รู้เพื่อนจะให้ความร่วมมือมากแค่ไหนกัน
9. อยากให้มีกิจกรรมต่อไปเพื่อที่จะได้ให้น้อง ๆ สานสัมพันธ์กันและจะได้เห็นความสามัคคีกัน
10. ไม่อยากให้มีการทำโทษน้อง
11. อาหารควรดีกว่านี้
12. ทำให้เราได้ประสบการณ์หลาย ๆอย่าง ทำให้เรารู้จักรุ่นพี่มากขึ้น
13. ควรมีรถกระทงอีก เพราะสามารถฝึกความอดทนและความสามัคคีพี่น้องพืชศาสตร์
14. ต้องมีอาหารเสริมสุขภาพแก่ผู้ชายครับ
15. อยากให้เลิกเวลาในการทำงานประมาณ 22.00 น. เพราะจะได้มีเวลาพักผ่อนและทำการบ้าน
16. เป็นการฝึกประสบการณ์ที่ดีให้กับน้อง ๆนักศึกษาให้มีความอดทน และเรียนรู้ประสบการณ์ในการการทำงานร่วมกันอย่างมีเหตุผล ถ้อยทีถ้อยอาศัย การทำงานกับรุ่นพี่ รุ่นน้อง ร่วมกัน หากผ่านช่วงเวลานี้ไปนักศึกษาจะรู้ว่าที่เราผ่านพ้นช่วงเวลานั้นจะเป็นประสบการณ์ที่น่าจดจำ